**Keresztyén közösségfejlesztés**

**Missziói lelkésztovábbképzés**

**Előadó:**

* Martin Johnstone, lelkész – Skót Egyház

**Jó gyakorlatok bemutatása:**

* Kálmán Csaba, lelkész – Magyaratádi Református Missziói Körzet
* Tóth István és Tóth Viktória, lelkészek – Abaújvár-Pányok-Zsujta-Kéked
* Meleg Attila, lelkész - Bódvaszilas
* Dani Eszter, lelkész – missziói irodavezető – MRE Zsinati Hivatala Missziói Iroda

**Időpont: 2015. április 21-23.**

**Helyszín: Berekfürdő, Megbékélés Háza**

**Csoportlétszám: 25 fő**

**Tanóra: 15 – kredit: 15**

**Regisztrációs díj: 5.000 forint**

**Jelentkezés: misszioi.iroda@reformatus.hu**

**Kurzusleírás**

A közösségfejlesztés elméletének és gyakorlatának bemutatása, mely hatékony eszköze a gyülekezetek településen végzett missziói szolgálatának. A közösségfejlesztési attitűd és ismeretek különösen is fontosak a hátrányos helyzetű közösségekben végzett holisztikus misszióban. „A közösségfejlesztési folyamat egy településen a lakosság aktivizálásával kezdődik, majd a problémák felismerésével és azok nyilvánossá tételével folytatódik, melynek során mind többen kapcsolódnak a folyamathoz, és jutnak el a közösségben megfogalmazódó feladatok felismeréséhez, tervezéséhez és közösségi megoldásához.” A közösségfejlesztés egyik fontos alapeleme, az érintett csoport vezetőinek bevonása a közös gondolkozásba, a közös célok kitűzésébe, ami az erőforrások mozgósítását eredményezi. Mindez növeli a közösség önbizalmát, reményét, felelősségvállalását, világosabbá teszi a célt, hihetőbbé annak elérését. A közösségfejlesztés a helyi közösségek „képessé tételére” törekszik.

A keresztyén közösségfejlesztés lehetőségeit mutatja be Martin Johnstone, skót református lelkész, akinek a vezetésével a Skót Egyház Közgyűlése 2009-ben elfogadta az ország legszegényebb régióiban folyó egyházi szolgálat prioritássá tételét. Ez az egyház emberi és anyagi forrásai koncentrálását, holisztikus missziói szemléletű új utak keresését jelenti az evangélium küldetése teljesítésére a legelesettebbek között. Ennek a munkának fő fókuszai a szegénység elleni harc, ami nem csak tüneti kezelés, hanem a szegénység okainak felszámolását keresi a közösség erőforrásainak mozgósításával és új társadalmi modellek támogatásával. A közösségek hatékonyabb elérése érdekében új egyházi modellek kidolgozását és lehetővé tételét tűzték ki célul. Ennek része az egyházi épületek misszió szempontból történő átalakítása, multifunkcionális módon használhatóvá tétele, a szervezeti struktúra nyitottabbá tétele, a perifériára szorult csoportok bevonása a folyamatokba, a helyi fiatal vezetők képzése, az istentiszteletek átgondolása és átalakítása oly módon, hogy a kevéssé vallásos, a társadalom perifériáján élő lakosság számára is üzenetet hordozzon, és az ő erőforrásaik mozgósítása saját helyzetük javítása érdekében mind a tágabb közösség, mind az egyház életében.

**Módszer:**

A kurzusban az előadások, a magyarországi és skót jó gyakorlatok, reflexiók és műhelymunkák váltakozva lesznek jelen.

**Tematika**

1. ***A Skót Egyház története a „Kiemelt területeken”***

Skót Egyház kiemelt területeken végzett munkájának bemutatása, hogyan kezdődött, fő tevékenységi körei és az ezt alátámasztó teológiai alapelvek.

1. ***Keresztyén közösségfejlesztés (mint hermeneutikai feladat)***

A legszegényebbek között végzett missziós szolgálat: ennek különböző területei és tetteink motivációja.

1. ***A problémák megértése***

A helyzetismeret mélyítése: a helyzetet előidéző, fenntartó problémák megértése; nem csak a tüneteket értelmezése, hanem az előidéző okot keresése.

1. **Magyarországi jó gyakorlatok bemutatása**

Magyarországi jó gyakorlatok bemutatása a keresztyén közösség fejlesztés területén. A helyi példákat Kálmán Csaba lelkipásztor, Meleg Attila lelkipásztor, Tóth István és Tóth Viktória lelkipásztorok mutatják be a következő településekre nézve: Büssü, Bódvaszilas és Abaújvár-Pányok-Zsujta-Kéked települések.

Illetve Dani Eszter, MRE Missziói Iroda vezetője, mutatja be a Magyarországon és határon túl elterjedt modelleket, gyakorlatokat és a bennük rejlő lehetőségeket.

1. ***Az Ige helye***

A megnevezett problémák összekapcsolása az Isten emberekkel való elköteleződésének történetével (Bibliai történet). Engedjük, hogy Isten története formálja a mi történetünket és tevékenységünket.

1. ***Ötletekből tettek***

Az imádság és a Biblia iránymutatása alapján a kérdések és problémák mélyebb megértése után továbblépés a cselekvésre. Hogyan induljunk a cselekvés helyes irányába és hogyan tudjuk ennek hatékonyságát, minőségét fejleszteni?

1. ***Összegzés***

Az eddig tanultak összegzése; a legszegényebben rejlő erősségek; és a Keresztyén Közösségfejlesztés erőforrás-alapú megközelítése.

**Főelőadó bemutatása:**

***Martin Johnstone*** a Church of Scotland, a Skót (Presbiteriánus) Egyház lelkésze. Jelenleg a Skót Egyház „Egyház és Társadalom Tanácsának” titkára. A Tanács koordinálja az egyház társadalmi és politikai szerepvállalását. Korábban az Egyház Kiemelt Területeinek bizottságában töltött be titkári pozíciót, ahol az egyház munkájának támogatását irányította Skócia 70 legszegényebb közösségében. Martin tikársága alatt a Skót Egyház elköteleződött a legszegényebbek és a peremen élők között folytatott szolgálat mellett, komolyan véve az evangélium küldését, mely az egész egyház elhívása. (Church of Scotland General Assembly 2001).

Martin segített létrehozni a Faith in Community Scotland-t, egy hit-alapú regenerációs szervezetet és a Poverty Truth Commission-t valamint széles körben dolgozott együtt több jótékonysági szervezettel és kormányzati szervekkel. Diplomáit az edinburghi, aberdeeni és glasgowi egyetemeken szerezte. Rendszeresen ad elő és publikál. Mély meggyőződése, hogy az egyház missziójának lényegéhez tartozik a legszegényebbek felé való elkötelezettség.